शत्रुघ्न सिन्हा ने साफ किया है कि वह 2019 का लोकसभा चुनाव पटना साहिब सीट से ही फिर से लड़ेंगे. बता दें कि लंबे समय से शत्रुघ्न की बीजेपी हाईकमान से नाराजगी है. मोदी सरकार के गठन के समय से ही वह अपनी नाराजगी खुलकर जाहिर करते रहे हैं. उन्होंने हर मौके पर सरकार और बीजेपी विरोधी आवाजों के साथ सुर मिलाया है. कई बार उन्होंने पीएम नरेंद्र मोदी को भी खुली नसीहत दी है. बीजेपी से असंतुष्ट चल रहे वरिष्ठ नेता यशवंत सिन्हा का भी वह खुलकर समर्थन करते हैं और एक मंच पर नजर आ चुके हैं.